31986R0344
L 041/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 344/86 НА КОМИСИЯТА
от 17 февруари 1986 година
за изменение на Регламенти (ЕИО) № 626/85 и (ЕИО) № 2077/85 по отношение на гаранциите
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 516/77 на Съвета от 14 март 1977 г. относно общата организация на пазара в сектора на продуктите от преработени плодове и зеленчуци (1), последно изменен с Регламент (ЕИО) № 3768/85 (2), и по-специално член 4, параграф 8 от него,
като взе предвид Регламент (ЕИО) № 525/77 на Съвета от 14 март 1977 година относно установяване на система на помощи при производството на консерви от ананас (3), последно изменен с Регламент (ЕИО) № 1699/85 (4), и по-специално член 8 от него,
като има предвид, че Регламент (ЕИО) № 2220/85 на Комисията от 22 юли 1985 г. за определяне на общи условия за прилагането на системата от гаранции за селскостопанските продукти (5) предвижда, в дял III, формите, под които може да се даде гаранция; като има предвид, че член 19, параграф 1 от горепосочения регламент предвижда условията за освобождаване на дадените гаранции в случаите на авансови плащания;
като има предвид, че като следствие е необходимо да бъдат заличени съответните разпоредби от Регламент (ЕИО) № 626/85 на Комисията от 12 март 1985 г. относно покупката, продажбата и съхранението от организациите - съхранители на непреработено сушено грозде и непреработени сушени смокини (6) и от Регламент (ЕИО) № 2077/85 на Комисията от 25 юли 1985 г. относно подробни правила за прилагане на системата на помощи при производството за консервите от ананас (7);
като има предвид, че мерките, предвидени в настоящия регламент, са в съответствие със становището на Управителния комитет за продуктите от преработени плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Член 21, параграф 1, втора алинея от Регламент (ЕИО) № 626/85, както и член 4, параграф 4 и член 5, параграф 1 от Регламент (ЕИО) № 2077/85 се заличават.
Член 2
Настоящият регламент влиза в сила на 1 март 1986 г.
Въпреки това член 5, параграф 1 от Регламент (ЕИО) № 2077/85 остава приложим по отношение на гаранциите, дадени преди влизането в сила на настоящия регламент.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 февруари 1986 година.